WPH มั่นใจผลงานปี 65 “นิวไฮ” ต่อ เล็งปรับโฉมธุรกิจ Health Care หนุนรายได้เพิ่ม
WPH มั่นใจผลงานปี 65 จะสามารถสร้างสถิติสูงสุดอย่างต่อเนื่อง เล็งลุยขยายการลงทุนในธุรกิจ Health Care รูปแบบใหม่ เพื่อสร้างรายได้เพิ่ม ผลักดันการเติบโตในอนาคตก้าวกระโดด
3 ก.พ. 2565

นายแพทย์สมชาย จันทร์สว่าง ประธานเจ้าหน้าที่บริหาร พร้อมด้วยนายเชน เหล่าสุนทร รองประธานเจ้าหน้าที่บริหาร บริษัท โรงพยาบาลวัฒนแพทย์ ตรัง จำกัด (มหาชน) หรือ WPH นำเสนอข้อมูลในงานแถลงข่าว “เปิดแผนธุรกิจปี 2565” ผ่านแพลตฟอร์มออนไลน์ โดยบริษัทฯ ตั้งเป้ารายได้กลุ่มลูกค้าทั่วไปเติบโต 33% หลังการเปิดประเทศรับนักท่องเที่ยว มั่นใจปี 2565 จะสามารถสร้างสถิติสูงสุดอย่างต่อเนื่อง พร้อมเดินหน้าสร้างโรงพยาบาลวัฒนแพทย์สมุย จังหวัดสุราษฎร์ธานี คาดเปิดให้บริการได้ในปี 2566 และเตรียมลุยขยายการลงทุนในธุรกิจ Health Care รูปแบบใหม่ เพื่อสร้างรายได้เพิ่ม ผลักดันการเติบโตในอนาคตก้าวกระโดด